Alekseev

Mõkõta Volodõmõrovõtš Aljeksjejev (ukraina keeles Микита Володимирович Алєксєєв; sündinud 18. mail 1993 Kiievis) on Ukraina laulja. Tema esinejanimi on Alekseev.

Ta sai tuntuks 2014. aastal Ukraina talendisaate "Голос країни" (Golos krajinõ – 'maa hääl') neljandal hooajal, mil jõudis seal poolfinaali.

2015. aastal andis ta välja singli "Пьяное солнце" (Pjanoje solntse – 'purjus päike'), mis jõudis edetabelite tippu nii Ukrainas kui ka Venemaal. 2016. aasta detsembris ilmus tema debüütalbum.

2018. aasta Eurovisiooni lauluvõistlusel Lissabonis esindas ta Valgevenet lauluga "Forever". Laul poolfinaalist edasi ei pääsenud.

Kategooria:Ukraina lauljad
Kategooria:Eurovisioonil osalejad
Kategooria:Sündinud 1993